Täna oli üle pika aja selline adrenaliinirohke päev. See pole paha  pärast öeldud. Mulle täitsa meeldib see vahelduseks.    Ühesõnaga - sündmus oli valitsuskabineti kogunemine. Lahkusin sündmuskohalt 18.15 ning lugu sellest jõudis eetrisse kell kell 18.55 saates selle koha peal, kus ta planeeritud oli - esimese loona. Loo pikkus 3.05. Kusjuures täitsa saba ja sarvedega lugu. Lugu sai valmis siis, kui Märt oli tere öelnud ning saate teemade lint juba käis.    Ehk siis 40 minutiga toimetussesõit ja montaaž. Kui teised lugejad ehk ei saa selle erilisusest aru,  siis ehk kolleegid ajakirjanikud ikka. Vähemalt teised teleinimesed peaksid saama küll.    Ärge saage valesti aru. See pole ideaal. Palju parem on töötada montaažis kell kaks päeval, teha lugu poolteist tundi, aga adrenaliin kulub mõnikord ära.